Londoni moenädalal nägid pealtvaatajad lisaks suurepärasele moešõule veel muudki huvitavat. Kuulsa moebrändi DKNY esitlusel, kus Raf modellina laval ilutses, nägi publik Lindsayd pärast noormehe esitust otsejoones tema poole minemas, kuid asjata, sest Rafferty ei tahtnud temaga tegemist teha!
Samal teemal
"Rafferty saatis ta pikalt," kommenteeris üks moešõu pealtvaatajaist. On ka teada, et Lindsay on püüdnud Raffertyga mitu korda kokku saada ja tema numbrit välja uurida, aga Raf ignoreerib teda täielikult. "Raf arvab, et Lindsay on tema jaoks liiga vana," selgitas samuti moešõul viibinud Lindsay tuttav.
See ei ole esimene kord, kui noorem mees Lindsayle ära ütleb. Paari kuu eest oli Lindsay sisse võetud 18-aastasest modellist nimega Morgan, kes talle samuti korvi andis põhjendusel, et Lindsay tema jaoks liiga lapsik.
Kümneaastane vanusevahe ei pruugi siiski olla ainus põhjus, miks Rafferty Lindsayga tegemist teha ei taha - mäletatavasti oli näitlejataril 2007. aastal üheöösuhe Rafferty isa Jude'ga.